ჯენიფერ მორისონი

ჯენიფერ მერი მორისონი (; დ. 12 აპრილი, 1979) — ამერიკელი მსახიობი და პროდიუსერი. ცნობილია თავისი შესრულებული როლებით, როგორც დოქტორი ელისონ კამერონი ამერიკულ სატელევიზიო სერიალში, „სახლი“-ში (2004-2012). 2011-2017, 2018 წლებში მონაწილეობას იღებდა ABC-ს სათავგადასავლო ფანტაზიურ სერიალში, –„ერთხელ ზღაპარში“. ზოი პირსონის როლს თამაშობდა კომედიურ სერიალში, „როგორ შევხვდი დედათქვენს“-ში. მან ვინონა კირკის როლი ითამაშა სამეცნიერო ფანტსასტიკაში „ვარსკვლავური გზა“-ში, ხოლო ტეს კონლონი 2011 წლის სპორტულ დრამაში „მეომარი“-ში. 

 ადრეული ცხოვრება 
ჯენიფერ მორისონი დაიბადა 1979 წლის 12 აპრილს, ილინოისის შტატში, ჩიკაგოში. ჰყავს ორი და-ძმა, რომელთაგანც ჯენიფერი ყველაზე უფროსია. მისი და ჯულია მომღერალი და მუსიკალური თერაპევტია, ხოლო მისი ძმა-დენიელი უმაღლესი სკოლის ბენდის დირექტორია. ხოლო მამამისი დევიდ მორისონი, მუსიკის მასწავებელი და სკოლაში ბენდის დირექტორია. 2003 წელს, დევიდი ილინოისის სახელმწიფო განათლების საბჭოს მიერ წლის მასწავლებლად დაასახელეს. 

მორისონი სწავლობდა სამხრეთის საშუალო სკოლაში, ხოლო შემდგომ, 1997 წელს დაამთავრა „Prospect“-ის უმაღლესი სკოლა. სკოლაში სწავლის დროს უკრავდა კლარნეტზე, ასევე მღეროდა და ცეკვავდე გუნდებში. 2000 წელს მან დაამთავრა ჩიკაგოს „Loyola“-ს უნივერსიტეტი. სანამ ლოს-ანჯელესში გადავიდოდა საცხოვრებლად სწავლობდა „Steppenwolf“-ის თეატრალურ კომპანიაში.

 კარიერა 
ჯენიფერმა სამოდელო კარიერა ბავშვობის ასაკში დაიწყო, ჩნდებოდა ბეჭდურ რეკლამებში სხვადასხვა კომპანიებისთვის, მათ შორისაა: „JCPenney“ და „Montgomery Ward“. 1992 წლის მაისში, ლეგენდარულ კალათბურთელთან-მაიკლ ჯორდანთან ერთად გამოჩნდა ამერიკულ სპორტული გაზეთის, „Sports Illustrated“ გარეკანზე. მორისონი პირველად 14 წლის ასაკში გადაიღეს 1994 წლის ფილმში, „გზაჯვარედინი“-ში, ხოლო შემდგომ —„ექოს გამოძახილი“-ში როგორც სამანტა. 

მორისონმა მთავარი როლი პირველად 2000 წლის ფილმში, „ქალაქური ლეგენდები 2“-ში ითამაშა, ამის შემდეგ, იგი გადაიღეს რამდენიმე ფილმში, მათ შორისაა: „სკეიტბორდერები“ (2003), „გადარჩე შობას“ (2004) და „მისტერ და მისის სმიტები“ (2005). 

2004 წელს, მორისონმა დრამა სერიალში, „სახლი“-ში, ელისონ კამერონის როლი მოიგო, ის ამ როლს 6 სეზონის განმავლობაში, 2004 წლიდან 2009 წლამდე თამაშობდა, მორისონმა სერიალში თამაში 2009 წელს ეპიზოდ-„Teamwork“-ში შეწყვიტა, თუმცა 2010 წელს, ეპიზოდ „Lockdown“-ში კვლავ გამოჩნდა ელისონ კამერონის როლით. 

2006 წელს მორისონი გადაიღეს ფილმ „Flourish“-ში. მორისონი ერთ-ერთი მათგანია იმ პროდიუსერებს შორის, რომლებმაც სატელევიზიო სერიალი „გუნდი“ შექმნეს. 

2007 წელს ჯენიფერი კომპიუტერულ თამაშში, „Command & Conquer 3: Tiberium Wars“-ში გამოჩნდა როგორც კირს ჯეიმსი. 2007 წელს გადაიღეს სხვა ფილმებშიც, მათ შორისაა: „დიდი სთენი“ და სატელევიზიო ფილმი „The Murder of Princess Diana“, ფილმი დაფუძნებულია ნოელ ბოთამის ამ სახელწოდების მქონე ნოველაზე. 

2010 წელს ჯენიფერი გამოჩნდა NBC-ს სატელევიზიო დრამა სერიალის, „ჩეიზ“-ის მეოთხე ეპიზოდში, სადაც მან ითამაშა მარტოხელა დედის როლი, რომელიც თავის ქალიშვილთან ერთად ტეხასში, სისხლიან მკვლელობას იწყებს. 

2017 წლის მარტს დაანონსდა რომ მორისონი სტეფანის როლს ითამაშებდა სპექტაკლში, „The End of Longing“-ში. მან ამერიკულ საშინელებათა ჟანრის ფილმ „მოჩვენება:გამოღვიძება“-ში ქენდისის როლი ითამაშა. 2019 წლის ივნისს ჯენიფერმა დაადასტურა რომ იგი კომედიურ-დრამატულ სატელევიზიო სერიალში, „ეს ჩვენ ვართ“-ში ქესიდი შარფის როლს ითამაშებდა. 

 პირადი ცხოვრება 
2004 წელს მორისონმა სასიყვარულო ურთიერთობა მსახიობთან ჯესი სპენსერთან დაიწყო, ხოლო 2009 წელს ემორი ნოლასკოსთან. 2012 წელს მორისონმა სასიყვარულო ურთიერთობა სებასტიან სთანთან დაიწყო, მათი ურთიერთობა 2013 წლამდე გაგრძელდა. 

 სქოლიო 

კატეგორია:ამერიკელი მსახიობები
კატეგორია:დაბადებული 1979
კატეგორია:დაბადებული 12 აპრილი
კატეგორია:XX საუკუნის ამერიკელი ქალი მსახიობები
კატეგორია:რეჟისორები ანბანის მიხედვით
კატეგორია:ცოცხალი ადამიანები